สวัสดีค่ะ อยากสอบถามคุณ ปกติแล้วฉีดยาคุมกำเนิด แต่ลืมว่าคบกำหนดวันที่10เม.ย แล้วมีเพศสัมพันธ์กะแฟนมาถึงวันนี้ มีสิทจะท้องไหมค่ะ และถ้าจะกินยาคุมทันไหมค่ะ เพราะปกติแล้วประจำเดือนมาไม่ปกติค่ะตั้งแต่ฉีดยา อยากถามคุณว่าจะกินยายังไงค่ะ กินครั้งแรกค่ะ
สวัสดีค่ะ การรับประทานยาคุมกำเนิดเป็นวิธีการคุมกำเนิดที่มีประสิทธิภาพสูง 91-99% ขึ้นกับว่ารับประทานอย่างถูกต้องและสม่ำเสมอหรือไม่ โดยควรเริ่มรับประทานยาคุมกำเนิดภายใน 5 วันแรกของการมีประจำเดือน เพื่อให้แน่ใจว่าไม่ได้ตั้งครรภ์ ถ้ารับประทานช่วงอื่นของเดือน ควรกินติดต่อกันให้ครบ 7 วันก่อนจึงจะมีเพศสัมพันธ์ได้ แต่ถ้าประจำเดือนมาไม่ปกติ อาจจะต้องตรวจการตั้งครรภ์ให้แน่ใจก่อนว่าไม่ได้ตั้งครรภ์ ค่อยเริ่มกินยาค่ะยาฉีดคุมกำเนิดอาจมีผลต่อร่างกายต่อไปได้อีกซักระยะ ดังนั้นถ้าเพียงแค่ไม่กี่วันที่เลยกำหนดฉีดยามา โอกาสตั้งครรภ์มีน้อย แต่อย่างไรก็ตาม แนะนำว่าควรซื้อชุดตรวจการตั้งครรภ์มาตรวจเองก่อนจะเริ่มรับประทานยาคุมกำเนิดแบบแผงนะคะหากมีข้อสงสัยในการใช้ยาคุมกำเนิด หรือใช้ไปแล้วมีผลข้างเคียงเช่นเลือดออกจากช่องคลอด น้ำหนักขึ้น ตัวบวม มีสิว ควรปรึกษาแพทย์เพื่อวางแผนเกี่ยวกับยาคุมกำเนิดให้เหมาะสมค่ะ